**Notă informativă**

**la proiectul hotărârii Guvernului cu privire la aprobarea Programului național de dezvoltare industrială pentru anii 2024 - 2028**

|  |  |
| --- | --- |
| **1.** | **Denumirea autorului şi, după caz, a participanților la elaborarea proiectului** |
|  | Proiectul este elaborat de către Ministerul Dezvoltării Economice și Digitalizării |
| **2.** | **Condițiile ce au impus elaborarea proiectului de act normativ şi finalitățile urmărite** |
|  | Programului Național de dezvoltare a industriei pentru anii 2024 – 2028 *(în continuare – Program)* în scopul stimulării dezvoltării industriei prelucrătoare, care deține o pondere de 86 % în total industrie.  Remarcăm că, ultimul document de politici în domeniul industriei a fost „Strategia de dezvoltare a industriei pentru perioada de până în anul 2015” *(HG nr.1149/2006).* După finalizarea perioadei de realizare a acestuia, au fost elaborate un șir de documente strategice sectoriale, care doar tangențial se referă la dezvoltarea sectorului industrial, cum ar fi documentele de politici sectoriale în domeniile agroindustrial, energeticii, TIC, dezvoltării regionale, educației, mediului, transportului, etc., care mai mult sau mai puțin, sunt corelate cu dezvoltarea sectorului industrial al economiei naționale.  Din aceste considerente, a apărut necesitatea stringentă elaborării unui document de politici care să definească viziunea strategică și principală a direcțiilor de dezvoltare ale industriei prelucrătoare din Republica Moldova pe termen mediu, în conformitate cu potențialul de dezvoltare a industriei autohtone și angajamentele setate în Obiectivele de Dezvoltare Durabilă (ODD) și cele care derivă din statutul de țară-candidat pentru aderarea la Uniunea Europeană (UE).  Dat fiind cele relatate, Programul este elaborat în conformitate cu angajamentele internaționale ale Republicii Moldova, în conformitate cu Strategia Națională de Dezvoltare și documente de politici publici sectoriale. Astfel, Programul este adresat direct realizării ODD 9 – *Industrie, inovație și infrastructură* (construirea unor infrastructuri reziliente, promovarea industrializării durabile și încurajarea inovației) – precum și indirect contribuie la realizarea: ODD 1 (Fără sărăcie); ODD 2 (Zero foame); ODD 8 (Muncă decentă și creștere economică); ODD 10 (Inegalități reduse); ODD 12 (Consum și producție responsabile) și; ODD 13 (Acțiune asupra climei). Programul conține și indicatori cu privire la industrializare setați în Cadrul Național de Monitorizare a Implementării Agendei de Dezvoltare Durabilă 2030, aprobat prin Hotărârea Guvernului nr. 953/2022, implicit indicatorii pentru măsurarea ponderii industriei în structura PIB-ului.  Totodată, Programul este aliniat la prevederile Acordului de Asociere [între Uniunea Europeană, Euratom și statele membre ale acestora, pe de o parte, și Republica Moldova, pe de altă parte](http://eur-lex.europa.eu/legal-content/EN/TXT/?uri=celex:22014A0830%2801%29) – *Capitolul 20. Politica industrială și antreprenorială –* unde este prevăzută cooperarea părților în vederea dezvoltării politicii industriale și antreprenoriale, implicit pentru a facilita modernizarea și restructurarea industriei Republicii Moldova în anumite sectoare. Consecutiv, Programul este aliniat la prioritățile Uniunii Europene în sprijinul digitalizării și accelerarea ecologizării sectorului industrial.  Concomitent, Programul este conform cu obiectivele și direcțiile prioritare definite în *Strategia Națională de Dezvoltare „Moldova Europeană – 2030” (SND),* aprobată prin Legea nr. 315/2022. Prin urmare, Programul conține prevederi stipulate la Direcția prioritară *5.16. Dezvoltarea sectorului industrial*, în timp ce Obiectivele specifice ale acestuia sunt aliniate la următoarele Obiective specifice ale SND:   * *Obiectivul specific 1.1. Creșterea accelerată a productivității muncii;* * *Obiectivul specific 1.2. Dezvoltarea oportunităților pentru inovații și antreprenoriat;* * *Obiectivul specific1.3. Ameliorarea condițiilor de muncă și reducerea ocupării informale;* * *Obiectivul specific 10.4. Tranziția activă spre economia verde și circulară.*   De asemenea, Programul este conform paradigmei setate în Strategia Națională de Dezvoltare Economică 2030 și a Programului național pentru promovarea antreprenoriatului și creșterea competitivității 2023-2027, și a altor documente de planificare strategică sectorială conexe, implicit Strategia Națională de Dezvoltare Regională 2022-2028 aprobată prin Hotărârea Guvernului nr. 40/2022 – OS 1.2 Îmbunătățirea mediului antreprenorial în regiuni și OS 2.2, Dezvoltarea infrastructurii de suport pentru afaceri – , precum și Programul național în domeniile cercetării și inovării pentru anii 2024-2027.  Programul este inclus în Planul de acțiuni al Guvernului pentru anul 2024 și a fost elaborat în cadrul unui proces incluziv și dinamic, conținutul și acțiunile acestuia fiind discutate și validate în cadrul ședințelor Grupului de Lucru instituit prin Ordinul nr. 88/2023 al Ministerului Dezvoltării Economice și Digitalizării membrii căruia sunt reprezentanți ai ministerelor responsabile de implementarea acțiunilor aferente Programului, reprezentanți ai mediului academic și învățământului vocațional-tehnic, reprezentanții asociațiilor de business din sectoarele industriale identificate drept prioritare.  Implementarea cu succes a Programului și a obiectivelor conexe vor avea un impact semnificativ asupra sectorului industrial și economiei în ansamblu, precum și asupra fiecărui sector industrial identificat în parte.  Impactul global anticipat al Programului este dezvoltarea unui sector industrial competitiv și aliniat plenitudinar la cerințele proprii Industriei 4.0, astfel încât în anul 2028 ponderea industriei prelucrătoare în PIB să crească cu cel puțin 40%, în timp ce volumul producției industriale fabricate să crească cu cel puțin 50%, comparativ cu anul 2023. |
| **3.** | **Descrierea gradului de compatibilitate a prevederilor proiectului cu legislația Uniunii Europene** |
|  | Prezentul proiect de act normativ nu contravine legislației Uniunii Europene |
| **4.** | **Principalele prevederi ale proiectului şi evidențierea elementelor noi** |
|  | Programului Național de dezvoltare a industriei pentru anii 2024 – 2028 conține *6 Obiective Specifice*, câte două pentru fiecare dintre Obiectivele Generale, după cum urmează:   * **Obiectivul General 1. Îmbunătățirea guvernanței și modernizarea instituțională.** * *Obiectivul Specific 1.1. Consolidarea cadrului normativ și eficientizarea guvernanței.* * *Obiectivul Specific 1.2. Dezvoltarea platformelor investiționale și infrastructurii de afaceri.* * **Obiectivul General 2. Mobilizarea capitalului și forței de muncă.** * *Obiectivul Specific 2.1. Stimularea investițiilor în industria prelucrătoare.* * *Obiectivul Specific 2.2. Facilitarea accesului la forța de muncă calificată.* * **Obiectivul General 3. Stimularea productivității și tranziției la economia verde.** * *Obiectivul Specific 3.1. Creșterea inovării și competitivității industriei prelucrătoare.* * *Obiectivul Specific 3.2. Facilitarea tranziției la economia verde.*   Pentru implementarea Programului este elaborat un Plan de acțiuni bine structurat cu măsuri concrete ce vor contribui la accelerarea tranziției verzi și digitale a industriei din Republica Moldova și dezvoltarea unui sector industrial rezilient și competitiv, integrat în piața unică europeană.  Planul de implementare a Programului prevede resurse financiare, tehnice și umane necesare realizării acestuia, care sunt estimate și detaliate pentru fiecare element al procesului de implementare. În plus, în scopul atingerii obiectivelor propuse, vor fi valorificate cooperările cu partenerii de dezvoltare, care pot furniza resurse suplimentare pentru implementarea Programului, cum ar fi asistență tehnică, transfer de tehnologie, precum și finanțare suplimentară.  Programul determină instituția responsabilă de coordonare a procesului de implementare cum ar fi Ministerul Dezvoltării Economice și Digitalizării, precum și instituțiile ce vor fi implicate nemijlocit la realizarea acestuia și anume Instituția Publică Organizația pentru Dezvoltarea Antreprenoriatului, Institutul Național de Metrologie și Institutul de Standardizare din Moldova.  Totodată, s-a prevăzut procedura de raportare a realizării acțiunilor destinate implementării Programului inclusiv procesul ulterior de evaluare intermediară și evaluare finală, care vor constitui temei pentru elaborarea unui nou document de politici privind dezvoltarea industrială în Republica Moldova. |
| **5.** | **Fundamentarea economico-financiară** |
|  | Implementarea cu succes a Programului nominalizat va contribui la:   * reanimarea tradiției din industria electronică și valorificarea potențialului existent în producerea de hardware și software, a componentelor și dispozitivelor electronice, a contoarelor inteligente, a conductoarelor etc, în vederea creșterii ponderii sectorului în industria autohtonă; * creșterea proiectelor investiționale în industria chimică și farmaceutică, implicit creșterea cotei pe piața autohtonă a medicamentelor produse în Republica Moldova; * atragerea ISD din verigele superioare ale lanțurile valorice globale din industria componentelor auto și, totodată, dezvoltarea furnizorilor locali conectați la companiile multinaționale din domeniu; * tranziția etapizată de la producția în regim de perfecționare activă, care reprezintă cca 70% din industria textilă moldovenească, la un sector al industriei ușoare orientat spre dezvoltarea și comercializarea propriilor *brand*-uri; * dezvoltarea industriei materialelor de construcție, în vederea stimulării construcțiilor – rezidențiale și industriale – și creșterii cotei pe piața internă, precum și dezvoltarea capacităților de producție în contextul participării la procesul de reconstrucție postbelică a Ucrainei și; * dezvoltarea industriei alimentare în vederea asigurării securității alimentare a țării și devenirii unui producător semnificativ pe piața est-europeană.   Rezultatele scontate de la implementarea acțiunilor prevăzute în Program vor asigura:  1. Rata indicatorului Calitatea Reglementărilor (*Regulatory Quality*), în creștere cu 10%, în anul 2026.  2. Rata Indexului Infrastructurii Calității pentru Dezvoltare Sustenabilă, în creștere cu 10%, în anul 2026.  2. Numărul managerilor calificați din întreprinderile industriale, în creștere cu 25%, în anul 2026.  În plus, față de costurile directe legate de implementarea, pot exista și alte costuri indirecte, precum costuri administrative și costuri acoperite nemijlocit de către partenerii strategii de dezvoltare.  Pentru a implementa obiectivele generale și specifice ale Programului, sunt necesare următoarele resurse financiare și nefinanciare:   * Finanțare publică pentru dezvoltarea și implementarea politicilor și programelor de susținere aferente mediului antreprenorial; * Resurse umane cu competențe și expertiză în domeniul, precum și capacități instituționale pentru implementarea politicilor și măsurilor aferente mediului de afaceri; * Suportul partenerilor strategici de dezvoltare ai Republicii Moldova.   Pentru implementarea obiectivelor Programului și măsurilor de intervenție vor fi necesare mijloace financiare în valoare de cca *258706,7* *mii lei.* **261763,1** |
| **6.** | **Modul de încorporare a actului în cadrul normativ în vigoare** |
|  | Punerea în aplicare a prevederilor proiectului în cauză nu necesită modificarea sau abrogarea altor acte normative |
| **7.** | **Avizarea şi consultarea publică a proiectului** |
|  | În scopul respectării prevederilor Legii nr.239/2008 privind transparența în procesul decizional, pe pagina web a ministerului a fost publicat anunțul de inițiere a procesului de elaborarea a proiectului de hotărâre, Ulterior, după înregistrare la Cancelaria de Stat, proiectul va fi publicat pentru consultări publice pe particip.gov.md și pagina web a ministerului. |
| **8.** | **Constatările expertizei anticorupție** |
|  | Proiectul va fi supus expertizei anticorupție conform art.35 din Legea nr.100/2017 cu privire la actele normative |
| **9.** | **Constatările expertizei de compatibilitate** |
|  | Nu este necesar |
| **10.** | **Constatările expertizei juridice** |
|  | Proiectul va fi supus expertizei juridice conform art. 37 din Legea nr.100/2017 cu privire la actele normative. |
| **11.** | **Constatările altor expertize** |
|  | Conform prevederilor pct. 34, alin. 10) din Regulamentul cu privire la planificarea, elaborarea, aprobarea, implementarea, monitorizarea și evaluarea documentelor de politici publice, aprobat prin Hotărârea Guvernului nr.386/2020, Programul a fost supus evaluării calității și conformității de către Cancelaria de Stat (raportul nr. 21-113-13200 din 18.12.2023) se anexează. Constatările din Raportul de evaluare a calității și conformității Programului, au fost luate în considerare la definitivarea acestuia. |

**Secretar de Stat Viorel GARAZ**